סמי תורג'מן

שלמה (סמי) תורג'מן (נולד ב-11 ביולי 1964) הוא אלוף במילואים בצה"ל. המכהן כיו"ר חברת נגה - ניהול מערכת החשמל, חברה ממשלתית לניהול מערכת החשמל הארצית. כיהן בין היתר כמפקד פיקוד הדרום, מפקד זרוע היבשה, ראש חטיבת המבצעים וכקצין שריון ראשי. תורג'מן נולד במרקש שבמרוקו ועלה בגיל חצי שנה עם משפחתו ארצה. הוא גדל והתחנך באשקלון והתגורר בה עד לשנת 2004. בשנת 1982 התגייס תורג'מן לצה"ל ועשה את מרבית שירותו הצבאי בתפקידי פיקוד בחיל השריון. בשריון עבר בתחילה הכשרה כלוחם ולאחר מכן את קורס מפקדי טנקים, בהמשך שימש כמפקד טנק בחטיבה 14. לאחר מכן סיים את קורס קציני שריון בהצלחה ושימש כמפקד מחלקת טנקים ובהמשך כמפקד פלוגה בגדוד 46 של חטיבה 401. בשנת 1992 מונה למפקד גדוד 52 של חטיבה 401. בשנת 1994 מונה לקצין אג"ם של עוצבת הפלדה. ב-1996 מונה למפקד עוצבת מרכבות האש והדריך במקביל בקורס מפקדי פלוגות ומפקדי גדודים. בשנים 1997–1999 שימש כראש מחלקת אימונים במפקדת חילות השדה. בין השנים 1999–2001 כיהן כמפקד חטיבה 500 ולאחר מכן כמפקד חטיבה 460. בשנת 2003 קודם לדרגת תת-אלוף ומונה למפקד אוגדת המילואים נתיב האש של פיקוד הצפון. במקביל שימש בשנים 2004–2005 כקצין שריון ראשי. לאחר מכן שימש כראש חטיבת המבצעים במטכ"ל ובין אוקטובר 2007 - יוני 2009 שימש כמפקד עוצבת געש. בספטמבר 2009 קודם לדרגת אלוף ומונה למפקד זרוע היבשה. באפריל 2013 מונה למפקד פיקוד הדרום ושירת בתפקיד עד אוקטובר 2015. במהלך כהונתו פיקד בין היתר על הפעילות הקרקעית במבצע צוק איתן. השתחרר מצה"ל בתחילת שנת 2017. לאחר שחרורו מצה"ל עסק בייעוץ ביטחוני לתעשיות ביטחוניות. בנובמבר 2018 מונה לתפקיד יו"ר חברת נגה - ניהול מערכת החשמל בע"מ (בשמה הקודם: "ניהול מערכת בע"מ"), חברה ממשלתית שהוקמה במסגרת הרפורמה במשק החשמל לשם ניהול מערכת החשמל הארצית. במהלך כהונתו בנגה פורסמו בתקשורת כתבות ובהן טענות בגין פעולות לא תקינות שלו. במהלך מלחמת חרבות ברזל, בינואר 2024 החליט הרמטכ"ל, הרצי הלוי, על הקמת צוות בדיקה לתחקור אירועי מתקפת הפתע על ישראל, שבראשו יעמוד הרמטכ"ל לשעבר, שאול מופז ובנוסף יכלול הצוות את מפקד פיקוד הדרום לשעבר, תורג'מן, את ראש אמ"ן לשעבר, אהרן זאבי-פרקש וראש אגף המבצעים לשעבר, יואב הר אבן. תורג'מן בעל תואר ראשון במדעי המדינה מאוניברסיטת בר-אילן ובעל תואר שני במנהל עסקים מאוניברסיטת תל אביב. הוא נשוי ואב לחמישה ילדים. מתגורר עם משפחתו בגבעת עדה. בתו גל שירתה בין היתר כעוזרת לדובר צה"ל ועוטרה במהלך שירותה באות מצטיין הרמטכ"ל. אמיר בוחבוט, מהטנק ל"בור" בקריה, באתר nrg‏, 3 באוקטובר 2005 אמיר בוחבוט‏, "נסראללה וכל צמרת חיזבאללה בני חיסול", באתר וואלה, 1 במרץ 2013 נעם ויטמן, אלוף תורג'מן נכנס לתפקידו כמפקד פיקוד הדרום; מחליף את אלוף טל רוסו, באתר צה"ל (דרך ארכיון האינטרנט), 4 באפריל 2013. שלומית מילר-בוטבול ושני כהן, איש היבשה, ביטאון ביבשה, גיליון 23, מרץ 2013 יואב לימור, "מעבר לגבול בסיני משתוללים גידולי פרא", באתר ישראל היום, 4 בספטמבר 2013 שי לוי, ‏בעל תשע נשמות: הכירו את אלוף פיקוד הדרום, באתר ‏מאקו‏, 13 בפברואר 2014. מתן צורי, אלוף סמי, אמא מחכה לך בבית באשקלון, באתר ynet, 31 ביולי 2014 מכתביו אלוף שלמה (סמי) תורג'מן, ‏"מבצעי כוחות היבשה" 2010 — היורש של "תורת הקרב" מ-1964, מערכות 433, יאוקטובר 2010 רון בן ישי, מוטב מאוחר: השריון עושה היסטוריה, באתר ynet, 4 ביולי 2008 פרטי הדירקטורים של החברה, בדוח הכספי של חברת ניהול מערכת לשנת 2019 ליאור גוטמן, החברה שתנהל את מערכת החשמל יוצאת לדרך, באתר כלכליסט, 26 בדצמבר 2018 חברי הדירקטוריון של החברה, באתר חברת נגה - ניהול מערכת החשמל בע"מ פליל או סתם מרגיז? טענות לאי סדרים בחברה הממשלתית - וואלה! כסף (walla.co.il) הסיפור המוזר על פגישות ש"נעלמו" מהיומן של יו"ר החברה הממשלתית - גלובס (globes.co.il) יואב זיתון, רונן ברגמן, הרמטכ"ל החליט לחקור תוך כדי מלחמה: זה הצוות שיתחקר את מחדל 7/10, באתר ynet, 5 בינואר 2024